Himera (ģenētika)

Himera ģenētikā nozīmē organismu vai audus, kas sastāv no šūnām, kam ir dažāda ģenētiskā informācija (vismaz divu dažādu veidu DNS). Visbiežāk himeras rodas, saplūstot kopā divām dažādām apaugļotām šūnām jeb zigotām.Behringer, R. Human-Animal Chimeras in Biomedical Research, Cell Stem Cell, 2007, Vol.1 N 3, p.259-262.Maximilians, L. Chimeras The Ethics of Creating Human-Animal Interspecifics : doctor thesis. Germany: Universität Munich, 2007, p.1-6.

 Himeras bioloģiskie pamati 

Eksistē vairāki veidi, kā radīt himeru:
 Dažādu indivīdu embrionālo šūnu kombinēšana;
 Pieaugušā vai augļa audu transplantācija no viena indivīda otram;
 Embrija cilmes šūnu vai to diferencēto produktu ievadīšana indivīdam.Homer, H., Davies, M. The science and ethics of human admixed embryos, Obstetrics, Gynecology & Reproductive Medicine, 2009, Vol.19, N 9, p.235-239.

 Dabisks himerisms 

No bioloģijas viedokļa himerisms zemā līmenī dabiski parādās gan cilvēkiem, gan dzīvniekiem prenatālajā periodā, kad dzemdē notiek šūnu apmaiņa starp divu olu dvīņu embrijiem. Tas var izpausties, piemēram, kā neparastas vai dažādu krāsu varavīksnenes (varavīksnenes heterohromija) vai kažoka krāsa.

Augļa šūnu migrācija mātes šūnās un integrācija orgānos grūtniecības laikā ir fenomens, ko sauc par fetālo mikrohimerismu. Augļa DNS saglabājas mātes organismā arī pēc dzemdībām — fetālās šūnas izdzīvo, migrē un diferencējas svešā vidē. Ir izvirzīta hipotēze, ka augļa DNS mātes organismā ir autoimūno slimību cēlonis.Tan, K., Zeng, Xiao, Sasajala, Piriya, S. Fetomaternal microchimerism, Chimerism, 2011, Vol.1, N 1, p.16-18

Agrīnajā grūtniecības periodā, saplūstot kopā diviem embrijiem, var rasties parazītiskais dvīnis. Pieaugušajam "pazudušais dvīnis" visbiežāk izpaužas asinsanalīzēs, bet dažkārt tas var radīt nevēlamas organisma izmaiņas  — vairākas ekstremitātes vai hermafrodītismu.Maximilians, L. Chimeras The Ethics of Creating Human-Animal Interspecifics : doctor thesis. Germany: Universität Munich, 2007, p.1-6

 Cilvēku radītās himeras 

Cilvēku-dzīvnieku krustojumi sākotnēji tika radīti ar mērķi veikt slimības izzināšanu, testēt zāles un noskaidrot organisma reakciju uz ārstēšanu, jo himeras organisma atbildes reakcija uz slimību un zālēm būtu līdzīga cilvēka reakcijai.
Pirmie eksperimenti tika veikti 1980. gados uz dzīva eksperimentālā modeļa — SCID pelēm ar smagu kombinēto imunodeficītu (angļu — severe combined immunodeficiency). Tika noskaidrots, ka cilvēka hematopoētiskās cilmes šūnas SCID peļu imūnsupresētajā organismā diferencējas par T un B limfocītiem. Rezultātā perifērajā cirkulācijā tika atrastas cilvēka CD4+, CD8+ šūnas un imunoglobulīns G,McCune, J., Namikawa, R., Kaneshima, H. The SCID-hu mouse: murine model for the analysis of human hematolymphoid differentiation and function, Science, 1998, Vol.241, N 4873, p.1632-1639 tātad tika pierādīta spēja radīt jaunu asinsrades sistēmu.
Cilvēka hematopoētisko šūnu izolēšana un eksperimenti ar pelēm bija nozīmīgs solis leikēmijas ārstēšanā, šī metode joprojām tiek izmantota imūnās sistēmas un HIV izpētē. Jaunie eksperimentālie modeļi tiek izmantoti neirodeģeneratīvo un psihisko saslimšanu patoģenēzes izpētei. Tiek izzināts jautājums par cilmes šūnu terapijas ieviešanu "masu" medicīnā, kas ļautu ārstēt kardiovaskulārās slimības, diabētu, išēmiju, autoimūnās slimības, tīklenes atslāņošanos, insultu, infarktu, neirodeģeneratīvas slimības (piemēram, dopamīna neironu aizvietošanas iespējas Pārkinsona slimniekiem), kā arī reģenerēt kaulus un skrimšļus.Ancāns, J., Nukševica, I. Cilmes šūnas, Terra, 2008, p.14-17 Iespējams, ka vienīgais veids, kā pētīt tikai cilvēkam raksturīgas slimības (piemēram, Dauna sindromu), ir eksperimenti ar himerām.Yu, J. Rethinking Humanity: the Chimera Debate, WR, p.3 Jāatzīmē, ka pēc analīžu ievākšanas himerām visbiežāk tiek veikta eitanāzija.
Himeras izmantotas, lai izaudzētu orgānus vai audus, nepieciešamus tālākajai transplantēšanai. Šī metode var būt labi pielietojama nākotnē, pateicoties vājai organisma imūnai reakcijai. Teorētiski cilvēka ģenētiskais materiāls būs ievadīts dzīvnieka embrijā vai auglī, proti, tiks radīta himera, tādējādi nepieciešamais orgāns vai audi būs veidoti tieši no pacienta šūnām, uz kurām imūnā sistēma nereaģē.
Savā ziņā cilvēki, kuriem tika transplantēti donora (cilvēka, dzīvnieka) orgāni vai audi, ir visplašāk zināmās himeras mūsdienās, taču jāatzīst, ka donora audi ar dažiem izņēmumiem (piemēram, transplantētā radzene, pateicoties hematooftalmiskai barjeraiStreilein, J. New thoughts on the immunology of corneal transplantation, Eye, 2003, Vol.17, p.943-948) izsauc imunoloģisko reakciju recipienta organismā.

 Himeru radīšanas un izmantošanas ētiskums 

Eksperimenti ar himerām pavairo zinātniskas, reliģiskas un ētiskas pretrunas. Kā vienu no zinātniskām problēmām var minēt neparedzamas sekas, piemēram, slimību izplatību starp dažādām sugām. Himera ir lieliska vide jauno slimību sintēzei, jo himerā saplūst dažādas DNS. Cilvēkam parādās risks saslimt ar dzīvniekam raksturīgu slimību, starp dažādām dzīvnieku sugām var parādīties līdz šīm nezināmās un konkrētai sugai neraksturīgas slimības un organisma atbildes reakcijas uz tām. Savukārt tas viss radīs disbalansu dabā, kas var atstāt sekas. Pastāv uzskats, ka himeru radīšana ir pretēja dabas likumiem, tā sekmē pretējo evolūciju.

Spriežot par šo eksperimentu ētiskumu, jāizdala divas kategorijas:
 in vitro jeb eksperimenti ārpus organisma (izmantojot embrijus);
 in vivo jeb eksperimenti dzīvajā organismā.Hermeren, G. Ethical considerations in chimera research, Development, 2015, Vol.3, N 5.

Medicīnas un zinātnes progress ir stipri atkarīgs no eksperimentiem ar dzīvniekiem, tajā skaitā no himeru radīšanas un turpmākās izmantošanas. Eksperimenti ar cilvēkiem principā ir aizliegti (sakarā ar konvencijas par cilvēktiesībām un biomedicīnu 16. pantu), bet himeras dod iespēju pētīt cilvēka organismu in vivo.

In vivo pētījumi izraisa papildus strīdus par dzīvnieka veselību un labklājību. Cruelty free organizācija strādā ar mērķi, lai eksperimenti ar dzīvniekiem tiktu izbeigti. Daudzi kosmētikas ražotāji atsakās testēt savus produktus uz dzīvniekiem, atbalstot kampaņu "Not Tested on Animals" (nav testēts uz dzīvniekiem).

Balstoties uz konvenciju par cilvēktiesībām un biomedicīnu, arī cilvēka embriju radīšana pētniecības nolūkos ir aizliegta. Ja tiesību akti atļauj veikt pētījumus ar embrijiem in vitro, ir jānodrošina pietiekama embriju aizsardzība. Iespējams, ka likumīgais cilvēka cilmes šūnu avots var būt himera.

 Ētiskie argumenti par un pret kombinēto embriju radīšanu 

 par  pret Alternatīvs olšūnu avots;
 Embrijam nav morālo tiesību kā bērniem un pieaugušajiem
 Medicīnas attīstība, jauno zāļu testēšana

 Necieņa pret cilvēka embriju morālo statusu
 Cilvēka pašcieņas pārkāpšana
 Iespēja ievadīt kombinētos embrijus tālākai attīstībai sievietes ķermenī

 Atsauces 

Kategorija:Ģenētika